par nostāju, kas Eiropas Savienības vārdā jāieņem Ģeogrāfiskās izcelsmes norāžu darba grupā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz nolīguma 10.A un 10.B pielikuma grozīšanu

Grozījumi 10.A un 10.B pielikumā cita starpā ietver tiesību aktu atsauču atjauninājumus, to ģeogrāfiskās izcelsmes norāžu svītrošanu, kas Savienībā vairs nav aizsargātas, dažu ģeogrāfiskās izcelsmes norāžu grozīšanu, sevišķi gadījumos, kad mainījies nosaukums, un ar nolīguma pielikumiem aizsargāto ģeogrāfiskās izcelsmes norāžu loka paplašināšanu ar 43 Eiropas Savienības ĢIN un 41 Korejas ĢIN.

Ar nolīguma 15.1. pantu ir izveidota Tirdzniecības komiteja. Saskaņā ar nolīguma 15.1. panta 4. punkta c) apakšpunktu Tirdzniecības komiteja gadījumos, kas nolīgumā īpaši paredzēti, var apsvērt nolīguma grozījumus vai grozīt nolīguma noteikumus. Nolīguma 15.5. panta 2. punkts nosaka, ka Tirdzniecības komitejas lēmumu grozīt nolīguma pielikumus, papildinājumus, protokolus un piezīmes var pieņemt puses atbilstīgi savām attiecīgajām tiesiskajām prasībām un procedūrām.

Nolīgums ticis provizoriski piemērots no 2011. gada 1. jūlija un stājās spēkā 2015. gada 13. decembrī.

Šis priekšlikums attiecas uz lēmumu par nostāju, kas Savienības vārdā jāieņem Tirdzniecības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku (“Koreja”), no otras puses (“nolīgums”, kura puses ir “puses”), sakarā ar paredzēto nolīguma 10.A un 10.B pielikuma grozījumu (“grozījumi”) pieņemšanu.

Tā kā ar Tirdzniecības komitejas aktu tiks grozīts nolīguma 10.A un 10.B pielikums, ir lietderīgi pēc pieņemšanas to publicēt Eiropas Savienības Oficiālajā Vēstnesī.

Lēmumam, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta nostāja. Ja paredzētajam aktam ir divi mērķi vai divi komponenti un viens no tiem ir atzīstams par galveno, bet otram ir pakārtota nozīme, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, ko prasa galvenais vai dominējošais mērķis vai komponents.

PADOMES LĒMUMS

par nostāju, kas Eiropas Savienības vārdā jāieņem Ģeogrāfiskās izcelsmes norāžu darba grupā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz nolīguma 10.A un 10.B pielikuma grozīšanu



EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,

ņemot vērā Eiropas Komisijas priekšlikumu,

tā kā:

(1)Savienība ar Padomes Lēmumu (ES) 2015/2169 2010. gada 6. oktobrī noslēdza Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (“nolīgums”). Tas ticis provizoriski piemērots no 2011. gada 1. jūlija un stājās spēkā 2015. gada 13. decembrī.

(2)Ar nolīguma 15.1. pantu ir izveidota Tirdzniecības komiteja, kurā ir attiecīgi Savienības un Korejas Republikas pārstāvji.

(3)Saskaņā ar nolīguma 15.3. panta 1. punkta g) apakšpunktu Tirdzniecības komitejas pakļautībā ir izveidota Ģeogrāfiskās izcelsmes norāžu darba grupa (“ĢIN darba grupa”).

(4)ĢIN darba grupas 8. sanāksmē 2021. gada 25. novembrī puses panāca vienošanos paplašināt nolīguma 10.A un 10.B pielikumā aizsargāto ģeogrāfiskās izcelsmes norāžu (ĢIN) sarakstu. Grozījumi 10.A un 10.B pielikumā cita starpā ietver tiesību aktu atsauču atjauninājumus, to ģeogrāfiskās izcelsmes norāžu svītrošanu, kas Savienībā vairs nav aizsargātas, dažu ģeogrāfiskās izcelsmes norāžu grozīšanu, sevišķi gadījumos, kad mainījies nosaukums, un ar nolīguma pielikumiem aizsargāto ģeogrāfiskās izcelsmes norāžu loka paplašināšanu ar 43 Savienības ĢIN un 41 Korejas ĢIN.

(5)Saskaņā ar nolīguma 15.3. panta 5. punktu Tirdzniecības komiteja var veikt Ģeogrāfiskās izcelsmes norāžu darba grupas darbu.

(6)Ievērojot Tirdzniecības komitejas 2011. gada 23. decembra Lēmuma Nr. 1 par Tirdzniecības komitejas reglamenta pieņemšanu pielikuma 12. panta 2. punktu, Tirdzniecības komiteja sanāksmju starplaikā, ja abas puses tam piekrīt, var pieņemt lēmumus, izmantojot rakstisku procedūru.

(7)Kādā no nākamajām sanāksmēm vai ar rakstisko procedūru Tirdzniecības komiteja grasās pieņemt 2021. gada 25. novembrī panākto vienošanos.

(8)Ir lietderīgi noteikt nostāju, kas Savienības vārdā jāieņem Tirdzniecības komitejā, jo lēmums būs Savienībai saistošs.

(9)Lai nodrošinātu ĢIN aizsardzības pienācīgu īstenošanu saskaņā ar nolīgumu, Tirdzniecības komitejai būtu jāatjaunina nolīguma 10.A un 10.B pielikums. Savienības nostājai Tirdzniecības komitejā vajadzētu balstīties uz šim lēmumam pievienoto projektu,

IR PIEŅĒMUSI ŠO LĒMUMU.

1. pants

Nostāja, kas Savienības vārdā jāieņem Tirdzniecības komitejā, kura izveidota ar 15.1. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz grozījumiem nolīguma 10.A un 10.B pielikumā, balstās uz Tirdzniecības komitejas lēmuma projektu, kas ir šā lēmuma pielikumā.

2. pants